મુંબઈઃ દર વર્ષની જેમ આ વર્ષે પણ સલમાન ખાનના પરિવારે ધામધૂમથી ગણેશ ચતુર્થીનો તહેવાર સેલિબ્રેટ કર્યો હતો. છેલ્લાં 14 વર્ષથી સલમાનના ઘર ગેલેક્સીમાં ગણપતિની સ્થાપના કરવામાં આવી હતી. ગયા વર્ષે ખાન પરિવારે અર્પિતાના ઘરે ગણેશની સ્થાપના કરવાનો નિર્ણય લીધો હતો. આ વર્ષે પણ અર્પિતાના ઘરે બાપ્પા બિરાજમાન થયા હતાં. અરબાઝ ખાન પોતાની પ્રેમિકા જ્યોર્જિયા સાથે આવ્યો હતો. આ જ સમયે અરબાઝની પૂર્વ પત્ની મલાઈકા પણ આવી હતી.